**N á v r h**

**VYHLÁŠKA**

**Úradu pre verejné obstarávanie**

**z ......................,**

**ktorou sa ustanovujú podrobnosti o spôsobe výpočtu výslednej hodnotiacej známky**

Úrad pre verejné obstarávanie podľa § 186 ods. 4 zákona č. ......... Z. z. o verejnom obstarávaní a o zmene a doplnení niektorých zákonov (ďalej len „zákon“) ustanovuje

§ 1

1. Výsledná hodnotiaca známka podľa § 12 ods. 6 zákona sa vypočíta podľa vzorcov:

pričom

*VHZ* – výsledná hodnotiaca známka, ktorá sa vypočíta ako minimálna hodnota z množiny (M) hodnotiacich známok (HZi)

*HZi* – hodnotiaca známka za plnenie podľa zmluvy, koncesnej zmluvy alebo rámcovej dohody (ďalej len „plnenie“), to platí rovnako pre opakované plnenia podľa zmluvy alebo rámcovej dohody (ďalej len „opakované plnenie“)

*M* – množina všetkých hodnotiacich známok za plnenie alebo opakované plnenie

*i* – identifikátor hodnotiacej známky, ide o množinu celých kladných čísel od 1 po n, pričom n predstavuje celkový počet opakovaných plnení, zároveň platí, že ak
i sa rovná 1, potom VHZ sa rovná HZi

*PUZpp* – *PUZpp* sa rovná 0, ak nedošlo k predčasnému ukončeniu zmluvy/opakovaného plnenia verejným obstarávateľom alebo obstarávateľom z dôvodu podstatného porušenia povinností dodávateľa (ďalej len „podstatné porušenie“) alebo sa rovná 1, ak došlo k predčasnému ukončeniu zmluvy z dôvodu podstatného porušenia

*PUZip* – *PUZip* sa rovná 0, ak nedošlo k predčasnému ukončeniu zmluvy verejným obstarávateľom alebo obstarávateľom z dôvodu iného porušenia povinností dodávateľa, ako je podstatné porušenie (ďalej len „iné porušenie“) alebosa rovná 1, ak došlo k predčasnému ukončeniu zmluvy z dôvodu iného porušenia

*Va* – váha kritéria kvality predčasné ukončenie zmluvy z dôvodu iného porušenia

*Vb* – váha kritéria kvality celkové trvanie omeškania dodávateľa, ku ktorému došlo z dôvodov na strane dodávateľa (ďalej len „celkové omeškanie“)

*Oc* – celkové omeškanie v dňoch; ide o číslo z množiny celých kladných čísel a 0, ak je jeho hodnota väčšia ako hodnota *Dp*, rovná sa hodnote *Dp*

*Dp* – plánovaná dodávka v dňoch podľa zmluvy; ide o číslo z množiny celých kladných čísel, okrem 0.

1. Váha kritéria kvality predčasné ukončenie zmluvy z dôvodu iného porušenia (*Va*)
je 80 a váha kritéria kvality celkové omeškanie (*Vb*) je 20.
2. Do kritéria celkové omeškanie sa nezapočítava prípustné omeškanie dohodnuté v zmluve, koncesnej zmluve alebo rámcovej dohode.
3. Výsledná hodnotiaca známka sa matematicky zaokrúhli na celé číslo.

§ 3

Táto vyhláška nadobúda účinnosť ..........................